Διορισμός επίτιμων προξένων της Ελλάδας στην αλλοδαπή

Περιγραφή: Η διαδικασία διορισμού προϊσταμένου σε Άμισθο Γενικό Προξενείο ή Άμισθο Προξενείο της Ελλάδας σε χώρα του εξωτερικού εκκινεί σε περίπτωση ανάγκης κάλυψης κενής θέσης προϊσταμένου υπάρχουσας άμισθης προξενικής αρχής (λόγω θανάτου, υπέρβασης ορίου ηλικίας, παραιτήσεως ή απαλλαγής του) ή μετά την ολοκλήρωση σύστασης νέας άμισθης προξενικής αρχής.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΕΞΩΤΕΡΙΚΩΝ
en: MINISTRY OF FOREIGN AFFAIRS
Οργανική μονάδα θεσμικού φορέα: title: el: ΣΤ1 ΔΙΕΥΘΥΝΣΗ ΠΡΟΣΩΠΙΚΟΥ & ΔΙΟΙΚΗΤΙΚΗΣ ΟΡΓΑΝΩΣΗΣ
Παρέχεται σε: Πολίτες
Σημεία εξυπηρέτησης: ΣΤ1 ΔΙΕΥΘΥΝΣΗ ΠΡΟΣΩΠΙΚΟΥ & ΔΙΟΙΚΗΤΙΚΗΣ ΟΡΓΑΝΩΣΗΣ
ΥΠΟΥΡΓΕΙΟ ΕΞΩΤΕΡΙΚΩΝ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 2 + (1)
Κόστος: Παρέχεται χωρίς κόστος
Εκτιμώμενος χρόνος: 1 έτος
Προϋποθέσεις: conditions_name: Ο υποψήφιος για διορισμό πρέπει να είναι έγκριτος πολίτης και  δεδομένου ότι θα ασκήσει δημόσιο λειτούργημα δεν πρέπει να  συντρέχει στο πρόσωπό του οιοδήποτε  νομικό κώλυμα λόγω τέλεσης πράξεων  αντίστοιχων με αυτόν που δεν επιτρέπουν το  διορισμό  σε θέση μόνιμου δημοσίου υπαλλήλου κατά τον Κώδικα Δημοσίων Υπαλλήλων.
conditions_type: Προϋποθέσεις περί μη τέλεσης αξιόποινων πράξεων
conditions_name: Ο υποψήφιος για διορισμό πρέπει να έχει κατά προτίμηση την ελληνική ιθαγένεια ή να είναι ελληνικής καταγωγής.
conditions_type: Υπηκοότητας
conditions_name: Όταν δεν υπάρχει υποψήφιος ελληνικής ιθαγένειας ή ελληνικού γένους για τη θέση του Επίτιμου Γενικού Προξένου ή Επίτιμου Προξένου, επιτρέπεται ο διορισμός έγκριτου  αλλοδαπού πολίτη.
conditions_type: Υπηκοότητας
conditions_name: Ο υποψήφιος για διορισμό πρέπει να διαμένει μονίμως, επί μία πενταετία τουλάχιστον, στον τόπο όπου συστήνεται ή εδρεύει η οικεία προξενική Αρχή.
conditions_type: Μόνιμης κατοικίας/Διαμονής/Εγκατάστασης
conditions_name: Ευδοκίμως  προϋπηρετήσαντες υπάλληλοι του Υπουργείου Εξωτερικών ή άλλοι διακεκριμένοι Έλληνες μπορούν να διοριστούν έστω και αν η διαμονή τους στον τόπο όπου συστήνεται ή εδρεύει η οικεία προξενική Αρχή είναι βραχύτερος της πενταετίας.
conditions_type: Μόνιμης κατοικίας/Διαμονής/Εγκατάστασης
conditions_name: Ο υποψήφιος πρέπει να είναι σε θέση να ανταποκριθεί στα οικονομικά βάρη άμισθης προξενικής αρχής. Οι δαπάνες των άμισθων προξενικών Αρχών βαρύνουν τους προϊσταμένους τους, πλην των δαπανών οι οποίες πραγματοποιούνται σε βάρος του Δημοσίου και των ειδικών δαπανών οι οποίες διατάσσονται από το Υπουργείο Εξωτερικών, σύμφωνα με τις διατάξεις του ν.4781/2021.Οι προϊστάμενοι των άμισθων προξενικών Αρχών παρακρατούν ποσοστό 60% επί των συνολικών τους εισπράξεων από ένσημα και μόνο για τις δαπάνες λειτουργίας των Αρχών τους.
conditions_type: Εισοδηματικές
conditions_name: Ο υποψήφιος πρέπει να γνωρίζει την τοπική γλώσσα  (τόπου όπου συστήνεται ή εδρεύει η άμισθη προξενική αρχή)  και την αγγλική ή γαλλική γλώσσα.
conditions_type: Εκπαιδευτικές
conditions_name: Ως όριο ηλικίας προϊσταμένου άμισθης προξενικής Αρχής για την αποχώρηση από την υπηρεσία ορίζεται το εβδομηκοστό πέμπτο έτος. Με απόφαση του Υπουργού Εξωτερικών η υπηρεσία τους μπορεί να παρατείνεται εάν το επιβάλλουν υπηρεσιακές ανάγκες. Συνεπώς ο υποψήφιος προς διορισμό δεν πρέπει να έχει υπερβεί το 75ο έτος της ηλικίας του.
conditions_type: Ηλικιακές
Αίτηση: Κατατίθεται από: Δημόσιους υπαλλήλους
Φορείς του Δημοσίου
Τίτλος: Διορισμός επίτιμων προξένων της Ελλάδας στην αλλοδαπή
Τύπος αίτησης: Έγγραφο δημόσιας υπηρεσίας/δημόσιου φορέα
Βήματα: step_description: Η οικεία Πρεσβεία, ή, ελλείψει αυτής, η ανώτερη ή ισόβαθμη έμμισθη προξενική Αρχή στην εποπτεία και τον έλεγχο της οποίας υπάγεται η άμισθη προξενική Αρχή που στερείται προϊσταμένου, αποστέλλει έγγραφη εισήγηση προς την ΣΤ1 Διεύθυνση Προσωπικού & Διοικητικής Οργάνωσης του Υπουργείου Εξωτερικών για τον διορισμό του προτεινόμενου υποψηφίου που προκρίνεται ότι πληροί τις προϋποθέσεις που θέτει η νομοθεσία.
step_implementation: Χειροκίνητη ενέργεια
step_note: Η Εισήγηση της Πρεσβείας πρέπει να συνοδεύεται από πλήρες βιογραφικό σημείωμα του προτεινόμενου υποψηφίου, ταυτοποιητικό στοιχείο της ιθαγένειας και ηλικίας του καθώς και το πατρώνυμό του (άνευ του οποίου δεν μπορεί να δημοσιευθεί η πράξη διορισμού στην Εφημερίδα της Κυβερνήσεως).
step_official: Αρμόδια Διεύθυνση
step_title: Παραλαβή Εισήγησης αρμόδιας Πρεσβείας για το διορισμό σε θέση Επίτιμου Γενικού Προξένου ή Επίτιμου Προξένου
step_description: Η ΣΤ1 Διεύθυνση Προσωπικού και Διοικητικής Οργάνωσης μεριμνά για τον  αρμόδιο έλεγχο της καταλληλότητας της υποβληθείσας υποψηφιότητας και αναζητεί αυτεπαγγέλτως από τις αρμόδιες ελληνικές αρχές, εάν χρειάζεται, αντίγραφο ποινικού μητρώου για τον προτεινόμενο υποψήφιο  .
step_implementation: Έλεγχος
step_official: Αρμόδια Διεύθυνση
step_title: Έλεγχος υποψηφιότητας και αναζήτηση αντιγράφου ποινικού μητρώου
step_description: Εφόσον δεν υπάρχουν αντενδείξεις ή κωλύματα για τον προτεινόμενο διορισμό, η ΣΤ1 Διεύθυνση Προσωπικού & Διοικητικής Οργάνωσης ζητά από την οικεία Πρεσβεία την υποβολή αιτήματος συγκατάθεσης προς τις αρχές της ξένης χώρας (συνήθως το Υπουργείο Εξωτερικών) για το διορισμό του προτεινόμενου υποψηφίου στη θέση του Επιτίμου Γενικού Προξένου ή Επίτιμου Προξένου (προϊσταμένου της άμισθης προξενικής αρχής). H Πρεσβεία αποστέλλει το αίτημα με Ρηματική Διακοίνωση.
step_implementation: Χειροκίνητη ενέργεια
step_official: Πρεσβεία
step_title: Υποβολή αιτήματος συγκατάθεσης από τις αρμόδιες αρχές του τόπου όπου εδρεύει η άμισθη προξενική αρχή.
step_description: Οι αρμόδιες αρχές (συνήθως το Υπουργείο Εξωτερικών) της χώρας όπου εδρεύει η άμισθη προξενική αρχή με Ρηματική Διακοίνωση προς την αρμόδια Πρεσβεία της Ελλάδας γνωρίζει ότι δεν έχει αντίρρηση για το διορισμό του προτεινόμενου προσώπου ως προϊσταμένου της άμισθης προξενικής αρχής και ότι αναμένει την αποστολή του Προξενικού Διπλώματος προκειμένου να εκδώσει το προβλεπόμενο από τη Σύμβαση της Βιέννης Εκτελεστήριο έγγραφο (Exequatur).
step_implementation: Χειροκίνητη ενέργεια
step_note: Ο χρόνος υλοποίησης εξαρτάται από την πρακτική του Υπουργείου Εξωτερικών κάθε χώρας και την διαδικασία που ακολουθείται εκεί για την χορήγηση της σχετικής συγκατάθεσης, άνευ της οποίας δεν μπορεί να προχωρήσει η διαδικασία διορισμού από ελλληνικής πλευράς.
step_official: Πρεσβεία
step_previous_child: 3
step_previous_child_selector: 3
step_title: Παραλαβή Συγκατάθεσης αρμοδίων αρχών του τόπου που εδρεύει η άμισθη προξενική αρχή για το διορισμό
step_description: Οι αρμόδιες αρχές (συνήθως το Υπουργείο Εξωτερικών) της χώρας όπου εδρεύει η άμισθη προξενική αρχή με Ρηματική Διακοίνωση προς την αρμόδια Πρεσβεία της Ελλάδας γνωρίζει ότι δεν συναινεί ή έχει αντίρρηση για το διορισμό του προτεινόμενου προσώπου ως Προϊσταμένου της άμισθης προξενικής αρχής.
step_implementation: Χειροκίνητη ενέργεια
step_note: Εφόσον δεν χορηγηθεί συγκατάθεση η διαδικασία διακόπτεται και μπορεί να επανεκκινήσει εφόσον η Πρεσβεία προτείνει άλλον υποψήφιο ή μετά από πάροδο κάποιου διαστήματος το Υπουργείο Εξωτερικών της ΄χωρας όπου εδρεύει η άμισθη προξενική αρχή άρει τις αντιρρήσεις και χορηγήσει συγκατάθεση.
step_official: Πρεσβεία
step_previous_child: 3
step_previous_child_selector: 3
step_title: Παραλαβή Άρνησης συγκατάθεσης αρμοδίων αρχών του τόπου που εδρεύει η άμισθη προξενική αρχή για το διορισμό
step_description: Μετά τη λήψη της συγκατάθεσης των αρμόδιων Αρχών της χώρας όπου εδρεύει η άμισθη προξενική αρχή, ο αρμόδιος υπάλληλος για θέματα άμισθων προξενικών αρχών της ΣΤ1 Διεύθυνσης Προσωπικού και Διοικητικής Οργάνωσης ετοιμάζει το πλήρες ιστορικό της υπόθεσης διορισμού σε περίληψη με μία πλήρη σειρά φωτοτυπιών των εγγράφων που έχουν συγκεντρωθεί  για το διορισμό του υποψηφίου (εισήγηση Πρεσβείας, βιογραφικό σημείωμα, ταυτοποιητικό έγγραφο, ποινικό μητρώο , λήψη συγκατάθεσης αλλοδαπής αρχής) και τα διαβιβάζει στο αρμόδιο Τμήμα για την προετοιμασία του Υπηρεσιακού Συμβουλίου προκειμένου να ενταχθεί στα θέματα προς συζήτηση.
step_implementation: Χειροκίνητη ενέργεια
step_official: Αρμόδιο Τμήμα
step_previous_child: 4
step_previous_child_selector: 4
step_title: Εισαγωγή θέματος διορισμού στο Υπηρεσιακό Συμβούλιο του Υπουργείου Εξωτερικών για γνωμοδότηση
step_description: Το Υπηρεσιακό Συμβούλιο του Υπουργείου Εξωτερικών αποφαίνεται σχετικά με την εισήγηση διορισμού και γνωμοδοτεί ομόφωνα ή κατά πλειοψηφία  υπέρ της αποδοχής του διορισμού. Η γνωμοδότηση  αποτυπώνεται στα πρακτικά που θα εκδοθούν και μετά την υπογραφή τους χορηγείται αντίγραφο στον αρμόδιο χειριστή.
step_implementation: Χειροκίνητη ενέργεια
step_note: Το Υπηρεσιακό Συμβούλιο δεν συγκαλείται σε τακτά χρονικά διαστήματα  οπότε ενδέχεται να προκύψουν καθυστερήσεις. Επίσης, εάν στα θέματα προς συζήτηση συμπεριλαμβάνονται περίπλοκα υπηρεσιακά θέματα, ενδέχεται να καθυστερήσει η έκδοση των πρακτικών.
step_official: Συλλογικό όργανο
step_previous_child: 6
step_previous_child_selector: 6
step_title: Γνωμοδότηση Υπηρεσιακού Συμβουλίου για το διορισμό
step_description: Ο αρμόδιος υπάλληλος συντάσσει σχέδιο απόφασης διορισμού και  παίρνει αριθμό πρωτοκόλλου από το Σ.Η.Δ.Ε του Υπουργείου Εξωτερικών. Η απόφαση μονογράφεται από το χειριστή και εν συνεχεία προωθείται για έλεγχο  στον Προσωπάρχη (Διευθυντή της ΣΤ1 Διεύθυνσης Προσωπικού και Διοικητικής Οργάνωσης)  και μετά τη μονογραφή του προωθείται για τελική υπογραφή.
step_implementation: Χειροκίνητη ενέργεια
step_note: Η απόφαση διορισμού περιλαμβάνει στο προοίμιο την οικεία εξουσιοδοτική διάταξη του ν. 4781/201, την εισήγηση της Πρεσβείας και τη γνωμοδότηση του Υπηρεσιακού Συμβουλίου.
step_official: Αρμόδιος Υπάλληλος
step_previous_child: 7
step_previous_child_selector: 7
step_title: Σύνταξη σχεδίου  απόφασης διορισμού και προσυπογραφή της
step_description: Σύνταξη της περίληψης - υποβολή για έλεγχο στον Προσωπάρχη και εν συνεχεία ψηφιακή υπογραφή αυτής ως ακριβές αντίγραφο  και αποστολή της προς δημοσίευση από το Εθνικό Τυπογραφείο
step_implementation: Ψηφιακή υπογραφή
step_official: Αρμόδιος Υπάλληλος
step_previous_child: 8
step_previous_child_selector: 8
step_title: Περίληψη απόφασης και αποστολή αυτής προς δημοσίευση στο Εθνικό Τυπογραφείο
step_co_org: title: el: ΕΘΝΙΚΟ ΤΥΠΟΓΡΑΦΕΙΟ
en: NATIONAL PRINTING HOUSE
step_description: Το Εθνικό Τυπογραφείο αποστέλλει τον ΚΑΔ της περίληψης διορισμού με ηλεκτρονικό ταχυδρομείο.
step_implementation: Ενέργεια εκτελεστικού/συναρμόδιου φορέα
step_note: Αναμονή για δημοσίευση της περίληψης απόφασης διορισμού (μέσος χρόνος αναμονής 15 ημέρες). Ο αρμόδιος υπάλληλος ενημερώνεται μέσω ηλεκτρονικού ταχυδρομείου για τον αριθμό ΦΕΚ στο οποίο δημοσιεύθηκε η περίληψη διορισμού.
step_official: Συναρμόδιος φορέας
step_previous_child: 9
step_previous_child_selector: 9
step_title: Λήψη ΚΑΔ από το Εθνικό Τυπογραφείο
step_co_org: title: el: ΕΘΝΙΚΟ ΤΥΠΟΓΡΑΦΕΙΟ
en: NATIONAL PRINTING HOUSE
step_description: Δημοσίευση της περίληψης απόφασης διορισμού στην Εφημερίδα της Κυβερνήσεως.
step_implementation: Ενέργεια εκτελεστικού/συναρμόδιου φορέα
step_official: Συναρμόδιος φορέας
step_previous_child: 10
step_previous_child_selector: 10
step_title: Δημοσίευση της περίληψης απόφασης διορισμού
step_description: Ο αρμόδιος χειριστής συντάσσει έγγραφο ανακοίνωσης της δημοσίευσης με συνημμένο απποσπασμα του οικείου ΦΕΚ, το οποίο υπογράφεται από τον Προσωπάρχη και διαβιβάζεται στην αρμόδια Πρεσβεία προκειμένου να ενημερωθεί ο ενδιαφερόμενος και να κληθεί να δώσει τον απαιτούμενο όρκο ή διαβεβαίωση.
step_implementation: Χειροκίνητη ενέργεια
step_official: Αρμόδιος Υπάλληλος
step_previous_child: 11
step_previous_child_selector: 11
step_title: Ανακοίνωση δημοσίευσης της περίληψης διορισμού
step_description: Ο διοριζόμενος στη θέση του Επίτιμου Γενικού Προξένου ή του Επίτιμου Προξένου καλείται από τον προϊστάμενο της οικείας διπλωματικής αρχής και δίνει ενώπιον του τον προβλεπόμενο όρκο ή την προβλεπόμενη διαβεβαίωση σύμφωνα με τις οικείες διατάξεις του ν. 4781/2021 και συντάσσεται το προβλεπόμενο  πρωτόκολλο. Επίσης, ο διοριζόμενος σε λευκή σελίδα υπογράφει και μονογράφει, προκειμένου η Υπηρεσία να διαθέτει τα δείγματα υπογραφής του. Ο όρκος ή η διαβεβαίωση μπορεί να δοθεί και ενώπιον προσωπου, το οποίο ορίζεται , ειδικώς για το σκοπό αυτόν, από τον Υπουργό Εξωτερικών. Σε εξαιρετικές περιπτώσεις μπορεί να δοθεί άδεια από τον Υπουργό Εξωτερικών ο όρκος ή η διαβεβαίωση να δίνεται από μόνο τον διορισθέντα, ο οποίος συντάσσει σχετική έκθεση χρονολογούμενη και υπογραφόμενη από αυτόν.
step_implementation: Χειροκίνητη ενέργεια
step_note: Η Πρεσβεία με έγγραφό της αποστέλλει το Πρωτόκολλο ορκωμοσίας και τα δείγματα υπογραφής στην ΣΤ1 Διεύθυνση Προσωπικού και διοικητικής Οργάνωσης.  Η διαδικασία διορισμού έχει ολοκληρωθεί από πλευράς ελληνικού δικαίου αλλά όχι ακόμη από πλευράς διεθνούς δικαίου.
step_official: Πρεσβεία
step_previous_child: 12
step_previous_child_selector: 12
step_title: Διαβίβαση Πρακτικού Ορκωμοσίας ή Διαβεβαίωσης
step_description: Μετά την λήψη του Πρωτοκόλλου Ορκωμοσίας ή Διαβεβαίωσης, ο αρμόδιος υπάλληλος συντάσσει το κείμενο του Προξενικού Διπλώματος , το οποίο τυπώνεται σε ειδικό έντυπο με ανάγλυφο εθνόσημο στην ελληνική  με μετάφραση στην αγγλική ή γαλλική γλώσσα. Το Προξενικό Δίπλωμα προσυπογράφεται από τον Υπουργό Εξωτερικών και υπογράφεται από τον Πρόεδρο της Δημοκρατίας  και εν συνεχεία επικολλάται σε αυτό η σφραγίδα με το εθνόσημο της Ελληνικής Δημοκρατίας και τοποθετείται σε αντίστοιχο ειδικό φάκελλο με ανάγλυφο εθνόσημο.
step_implementation: Χειροκίνητη ενέργεια
step_note: Το Προξενικό Δίπλωμα απευθύνεται στην Κυβέρνηση της χωρας όπου εδρεύει η άμισθη προξενική αρχή και αναφέρει την ιδιότητα , το ονοματεπώνυμο του διοριζομένου, την έδρα της αρχής και, εφόσον απαιτείται, την προξενική περιφέρεια της αρχής και με αυτό ζητείται η διευκόλυνση του άμισθου προξενικού λειτουργού στην άσκηση των καθηκόντων του  και η αντιμετώπισή του με τον ίδιο τρόπο όπως με τους προξενικούς λειτουργούς των άλλων χωρών.
step_official: Αρμόδιος Υπάλληλος
step_previous_child: 13
step_previous_child_selector: 13
step_title: Σύνταξη και Υπογραφή Προξενικού Διπλώματος
step_description: Ο αρμόδιος υπάλληλος συντάσσει διαβιβαστικό έγγραφο και αποστέλλει το πρωτότυπο Προξενικό Δίπλωμα στην αρμόδια Πρεσβεία  μέσω διπλωματικού ταχυδρομείου, προκειμένου αυτή να το προωθήσει περαιτέρω με Ρηματική Διακοίνωση στις αρμόδιες αρχές (συνήθως το Υπουργείο Εξωτερικών) της χώρας  όπου εδρεύει η άμισθη προξενική αρχή.
step_implementation: Χειροκίνητη ενέργεια
step_note: Η ενημέρωση για την αποστολή του Προξενικού Διπλώματος γίνεται και μέσω Σ.Η.Δ.Ε αλλά το πρωτότυπο Προξενικό Δίπλωμα μπορει να αποσταλεί μόνο μέσω διπλωματικού ταχυδρομείου, συνεπώς ο χρόνος ολοκλήρωσης εξαρτάται από τη συχνότητα των  επιτρεπτών διπλωματικών ταχυδρομείων ανά αρχή εξωτερικού.
step_official: Αρμόδιος Υπάλληλος
step_previous_child: 14
step_previous_child_selector: 14
step_title: Διαβίβαση Προξενικού Διπλώματος
step_description: Η αρμόδια αρχή του τόπου όπου εδρεύει η άμισθη προξενική αρχή (συνήθως το Υπουργείο Εξωτερικών) εκδίδει το Εκτελεστήριο Έγγραφο, με το οποίο η Κυβέρνηση της χώρας αποδέχεται επισήμως την ιδιότητά του ως προξενικού λειτουργού και ενάσκηση των προξενικών καθηκόντων στην επικράτειά του, βεβαίως εντός της  προξενικής περιφέρειας  δικαιοδοσίας της άμισθης προξενικής αρχής.
step_implementation: Χειροκίνητη ενέργεια
step_note: Με την έκδοση του Εκτελεστηρίου Εγγράφου, ολοκληρώνεται η διαδικασία διορισμού και από πλευράς διεθνούς δικαίου καθώς εφεξής ο άμισθος προξενικός λειτουργός μπορεί να ασκεί τα προξενικά του καθήκοντα ενώπιον και των ελληνικών και των αλλοδαπών αρχών.
step_official: Πρεσβεία
step_previous_child: 15
step_previous_child_selector: 15
step_title: Παραλαβή Εκτελεστηρίου Εγγράφου
Εξερχόμενα: Διοικητική πράξη
Παραγωγή εγγράφου
Νομοθεσία: rule_article: 305
rule_decision_number: 4781
rule_decision_year: 2021
rule_description: Στο άρθρο 305 του ν. 4781/2021 ορίζονται οι προϋποθέσεις και η διαδικασία διορισμού προϊσταμένων των άμισθων προξενικών αρχών της Ελλάδας στην αλλοδαπή.  Ειδικότερα στην παράγραφο 1 προβλέπεται ότι  στις θέσεις του Επίτιμου Γενικού Προξένου και του Επίτιμου Προξένου διορίζονται: α) έγκριτοι πολίτες, κατά προτίμηση ελληνικής ιθαγένειας ή ελληνικού γένους ή, ελλείψει αυτών, και αλλοδαποί, οι οποίοι διαμένουν μονίμως, επί μία πενταετίατουλάχιστον, στον τόπο όπου συστήνεται ή εδρεύει η
οικεία προξενική Αρχή, κατέχουν την τοπική γλώσσα και
την αγγλική ή γαλλική και μπορούν να ανταποκρίνονται
στα οικονομικά βάρη άμισθης προξενικής Αρχής,
β) ευδοκίμως προϋπηρετήσαντες υπάλληλοι του Υπουργείου Εξωτερικών ή άλλοι διακεκριμένοι Έλληνες, που κατέχουν την τοπική γλώσσα και την αγγλική ήγαλλική, οι οποίοι διαμένουν στον τόπο όπου συστήνεται ή εδρεύει η οικεία προξενική Αρχή, έστω και για χρόνο βραχύτερο της πενταετίας.
Στην παράγραφο 2 ορίζεται ότι οι Επίτιμοι Γενικοί Πρόξενοι διορίζονται και απολύονται με απόφαση του Υπουργού Εξωτερικών, η οποία εκδίδεται μετά από εισήγηση της οικείας Πρεσβείας, ή, ελλείψει αυτής, της ανώτερης ή ισόβαθμης έμμισθης
προξενικής Αρχής, στην εποπτεία και τον έλεγχο της οποίας υπάγεται η άμισθη προξενική Αρχή, και γνώμη
του Υπηρεσιακού Συμβουλίου.
rule_gazette_doc_issue: Α
rule_gazette_doc_number: 31
rule_type: Νόμος
rule_decision_number: Νόμος 90
rule_decision_year: 1975
rule_description: Με το νόμο 90/1975 κυρώθηκε από την Ελλάδα η Σύμβαση των Ηνωμένων Εθνών για τις Προξενικές Σχέσεις που υπεγράφη στην Βιέννη στις 24.4.1963. Με τη Σύμβαση αυτή ρυθμίζονται μεταξύ άλλων θεμάτων το καθεστώς που εφαρμόζεται στους επίτιμους προξενικούς λειτουργούς και στις προξενικές αρχές που διευθύνονται από αυτούς.
rule_gazette_doc_issue: Α
rule_gazette_doc_number: 150
rule_type: Διεθνής Σύμβαση
Παρατηρήσεις: Οι προϋποθέσεις και η ακολουθούμενη διαδικασία προβλέπονται στο άρθρο 305 του ν.4781/2021 ενώ επίσης είναι εφαρμοστέα η Σύμβαση της Βιέννης για τις Προξενικές Σχέσεις (ν.90/1975).
Άλλες πληροφορίες: Εναλλακτικοί τίτλοι: Διορισμός Επίτιμου Γενικού Προξένου ή Επίτιμου Προξένου της Ελλάδας στην αλλοδαπή
Επίσημος τίτλος: Διορισμός επίτιμων προξένων (προϊσταμένων άμισθων προξενικών Αρχών) της Ελλάδας στην αλλοδαπή.